" خبرلر " ده موسلمان‌لارین سئچکی‌لرده ایشتیراکینا، طیبّی خیدمته، قادین‌لارین ایجتیماعی حیاتدا فعال‌لاشماسینا، طلبه گنجلر و موسلمان ضیالی‌لاری آراسیندا قارشی‌لیقلی موناسیبت پروبلم‌لرینه دایر ایضاحات ایشی آپاریلیر، تؤوصیه‌لر وئریلیردی. قزئتده موسلمان معمارلیق آبیده‌لری حاقیندا مقاله‌لر درج ائدیلیر، باکیداکی شیروانشاه‌لار سارایی‌نین تاریخی اهمیتی، تزار حاکیمیتی‌نین اونا اعتیناسیز موناسیبت بسله‌دیگی گؤستریلیردی. " خبرلر "  آذربایجان ین روس‌دیللی ضیالی‌لاریندا و بوتؤولوکده، آذربایجان خالقی‌نین سیاسی شوعورونون فورمالاشماسیندا، روسیه‌نین تورک و موسلمان خالق‌لاری‌نین همرأی‌لیگینده اهمیتلی رول اوینامیشدیر.